## kirkeopslag.
Efter opfordring fra bruger JEK, benytter jeg denne mulighed for at komme med et forslag.
Faktuelt: 
Danmark er udstyret med 2406 kirkebygninger under Den danske Folkekirke – incl. valg- og frimenighedskirker.
Wikipedia har opslag til 1022 af disse kirkebygninger, og de manglende opslag kommer først på, når ”nogen” ad åre får taget sig sammen til at skrive fuldstændige artikler om de enkelte kirker, for én mand ville dette være et årelangt fuldtidsarbejde.
Der skal laves opslag med grundoplysninger til de resterende kirker, så ingen forgæves skal lave et kirkeopslag på wikipedia.
Er en artikel først oprettet vil det være ulig meget lettere for selv ikke-øvede at bidrage til artiklerne. At oprette en ny kirkeartikel er ikke for sarte sjæle, jeg har selv prøvet det, og man undgår ikke at blive ”overfaldet” af brugere, der helt sikkert nok skal fortælle, hvad man i hvert fald ikke skulle have gjort. Det kan godt ødelægge lysten til at forsøge sig, selv om det selvfølgelig er velment fra deres side, lidt indforstået i visse tilfælde.
Et opslag med grundoplysninger kunne se sådan ud: http://da.wikipedia.org/wiki/Hjortsh%C3%B8j_Kirke
Jeg vil påtage mig at lægge disse oplysninger på wikipedia og, nok så væsentligt, sørge for at holde disse oplysninger opdaterede. Opdateringerne laver jeg alligevel på hjemmesiden korttilkirken.dk og er derfor intet arbejde at overføre til wikipedia. 
For tiden foregår der en del ændringer inden for Den danske Folkekirke, som sjældent bliver rettet på wikipedia, bl.a. sammenlægning af sogne med ændret pastorat-navn til følge og senest knapt 100 ændringer af kirkedistrikter til sogne. 
Adresserne er et kapitel for sig. Jeg har tæt tilknytning til de kommuner, der endnu ikke har rettet/oprettet korrekte adresser med husnummer til alle deres kirker, og der sker jævnligt ændringer, senest har Ishøj, Nørre Aaby og Åbyhøj Kirker fået endegyldige adresser.
- og et enkelt spørgsmål:
Alle kirkesogne er repræsenteret på wikipedia, og nederst under ”kilder” er nævnt 3, hvoraf de to nederste er døde.
Jeg formoder, at nr. 2 kunne være dette:
http://www.stednavneudvalget.ku.dk/ eller
Man må vel kunne rette disse fejl ved alle sogne automatisk?
Med venlig hilsen
Blot til generel orientering, så er dette indlæg flyttet fra Anmodning om administratorassistance her til Landsbybrønden. Diskussionen vedrører ikke noget, som skulle være forbeholdt administratorer. -- 4. nov 2010, 19:59 (CET)
Artiklen om Hjortshøj Kirke svarer egentlig ganske godt til, hvordan sådanne artikler som minimum bør se ud med en definerende tekst og en infoboks. Dog bør brødteksten ændres til noget lidt mere konkret. Landsdele som Østjylland er ofte ikke fast definerede i modsætning til f.eks. sogne, der i denne sammenhæng nok er mindst lige så relevante, da de nemlig ikke nødvendigvis hedder det samme som kirken. Så standarden bør måske nærmere være noget i stil med "Hjortshøj Kirke er en dansk kirke beliggende i Hjortshøj Sogn i Århus Kommune." Det vil sammen med infoboksen give det grundliggende, og linkene vil kunne hjælpe de læsere videre, der måske ikke lige har styr på hvor sogn og kommune ligger. Derudover kan der naturligvis altid suppleres efter lyst og behov.
Resultatet er selvfølgelig ikke noget, der bliver udråbt til God artikel, men det er nok til at begynde med. På et tidspunkt blev der oprettet en masse artikler om danske jernbanestationer på tilsvarende vis, se f.eks. Tølløse Station. Ikke spor kompliceret. Tekst og kode skal bare kopieres til den nye artikel, de relevante data udskiftes og voila - vi har en ny lille artikel med de relevante grundliggende oplysninger, lige til at bygge videre på. Men husk at få infoboksen med. En tekst der kun siger "A er en B i C" er nemlig for lidt i sig selv og fortæller ikke mere end det, mange læsere måske allerede ved.
I øvrigt: lad dig ikke skræmme af at du får påpeget fejl og mangler. Vi har alle begået fejl og overset ting undervejs, og der er næppe nogle, der har fuldstændig styr på alle vores koder, hjælpesider, politikker og normer. Men prøv alligevel at brug lidt tid på nogle af de sider der linkes til fra Skribentforside. Der står de vigtigste informationer og mest brugte koder. -- 4. nov 2010, 23:33 (CET)
Jeg har ændret lidt på Hjortshøj Kirke, så det bedre falder i tråd med dine anvisninger - tak for det.-- 5. nov 2010, 17:09 (CET)
